በአሜሪካን ሀገር የኢትዮጵያ መንግስት ባለ ሙሉ ስልጣን አምባሳደር የሆኑት የአቶ ግርማ ብሩ ጉዳይ በኢህአዴግና በውጪ ጉዳይ መስሪያ ቤት አካባቢ መደነጋገርን እንደፈጠረም እየተሰማ ሲሆን ምክንያቱም በርሳቸው ምትክ አቶ ካሳ ተክለብርሃን በአምባሳደርነት የተሾሙ ቢሆንም እስከ አሁን ድረስ አቶ ግርማ ሀገር ቤት አለመመለሳቸው ለተያዩ መላምቶች እንደጋበዘ ነው። አቶ ግርማ በመንግሥት በተጠሩበት ፍጥነት ሀገር ቤት አለመመለሳቸውና ምናልባትም ግለሰቡ ከአምባሳደርነት እንዲነሱ የተደረጉት እና ሀገር ቤት እንዲመጡ የተፈለገው በወንጀል ተጠርጥረው ሊከሰሱ ስለተፈለገ እንጂ ለየትኛው የተሻለ ሀላፊነት ሊሾሙ ታስበው ነው የሚለው ጉርጉምታና ሀሜት አስፈርቷቸው ሊሆን ስለሚችል በዚያው ሊቀሩ አስበዋል የሚል መላምት በሰፊው እየተደመጠ ነው ። ከአንዳንድ የመረጃ ምንጮች አቶ ግርማ እስከ አሁን ያልተመለሱት በህክምና ላይ በመሆናቸው ምክንያት መሆኑም እየተገለፀ ነው።
